**גיורא פיידמן** (נולד ב-26 במרץ 1936) הוא אמן קלרינט בינלאומי, המשלב מוזיקת כליזמרים עם מוזיקה קלאסית, מוזיקת ג'אז, ומוזיקת טנגו מארץ הולדתו, ארגנטינה.

ביוגרפיה
--------

גיורא פיידמן נולד בשנת 1936 בבואנוס איירס, ארגנטינה, דור רביעי למשפחת כליזמרים. שם נעוריו היה גדליה והוא שונה עם קבלתו לתזמורת הפילהרמונית הישראלית. בצעירותו קיבל חינוך מוזיקלי קלאסי. בשנת 1955 החל לנגן בקלרינט בתזמורת הפילהרמונית והאופראית "תיאטרו קולון" (Teatro Colón) בבואנוס איירס. בשנת 1957 עלה לארץ והיה לנגן הקלרינט הצעיר ביותר שהתקבל לתזמורת הפילהרמונית הישראלית. 

### קריירה מוזיקלית

פיידמן ניגן בפילהרמונית הישראלית במשך קרוב ל-20 שנה. במהלך תקופה זו החל גם להקליט בנפרד מהפילהרמונית. בשנת 1971 יצא אלבום הסולו הראשון שלו – "פריילעכס ונעימות חסידיות", עם תזמורת רשות השידור ותזמורת ההקלטות, בעיבודו ובניצוחו של אריה לבנון. באותה תקופה הוא הופיע בארץ גם כסולן, ואחר-כך עזב את הפילהרמונית הישראלית והחל להופיע ולהקליט ברחבי העולם, בשלבו מוזיקה יהודית עממית עם סגנונות מוזיקליים נוספים.

בשנת 2005 השתתף פיידמן בפסטיבל "יום הנוער הבינלאומי ה-20" בקלן, והופיע עם עוד אמנים בפני קהל של כ-800,000 צופים ובהם האפיפיור בנדיקטוס השישה עשר. 

בשנת 1984 שילב פיידמן יכולת משחק עם הנגינה, והופיע בברלין במחזה גטו מאת יהושוע סובול ובבימויו של פיטר צאדק, יחד עם אסתר עופרים ואחרים. לאחר מכן הוא ממשיך להופיע גם באופרות ובמחזות נוספים.

בנוסף, פעיל פיידמן גם בהקלטת מוזיקה לקולנוע. בין היתר הוא השתתף בהקלטת הפסקול מאת המלחינה הישראלית בטי אוליברו, עבור שחזור של הסרט האילם האקספרסיוניסטי "הגולם" (1920), של הבמאים קארל בוזה (Carl Boese) ופאול ווגנר (Paul Wegener). הוא ניגן גם בפסקול זוכה האוסקר לסרט רשימת שינדלר, בהלחנת ג'ון ויליאמס, יחד עם נגן הכינור יצחק פרלמן.

במסגרת פעילותו הקלאסית, הופיע פיידמן, בין היתר, עם רביעיית קרונוס, התזמורת הפילהרמונית של פולין, התזמורת הפילהרמונית של ברלין, ועוד. בשנת 2002 הוא יצא למסע הופעות עם תזמורת הרדיו של מינכן בו הם ביצעו את הקונצרטו בלה מז'ור לקלרינט של מוצרט, קכל 622.

בין תלמידיו המוכרים של פיידמן נגן הקלרינט חנן בר סלע (שאף מנגן באותו קלרינט כמו שלו), נגן הקלרינט אמיתי מן ויו"ר אגודת הכליזמרים אברום בורשטיין.

פרסים
-----

* 2001 – עיטור הכבוד של הרפובליקה הפדרלית הגרמנית (Großen Bundesverdienstkreuz am Bande)
* 2005 – פרס העיר גרליץ/זגורזלק (Internationalen Brückepreis der Europastadt Görlitz/Zgorzelec) על "תרומה להבנה בינלאומית"

אלבומים
-------

פרק זה לוקה בחסר. אנא תרמו לוויקיפדיה והשלימו אותו. 
בשנת 1970 יצא בהוצאת CBS ישראל האלבום הראשון בהשתתפותו – "פרנק פלג מנגן יצירות מאת מלחינים ישראליים".

אלבום הסולו הראשון שלו, כנזכר לעיל, הוא "פריילעכס ונעימות חסידיות".

אלבומים נוספים שהוקלטו בארץ (רשימה חלקית):

* 1988, התקליט חיפה, "שירים חסידיים ושירי שבת" – קלרינט סולו
* 1989, הד ארצי, "מוזיקת נשמה יהודית", בעיבוד גיל אלדמע ואריה לבנון, בליווי כלים שונים

אלבומים נוספים (רשימה חלקית ביותר):

* 1990, Plane, Clarinetango – מוזיקה של אסטור פיאצולה
* 2003, KOCH, רפסודיה לכליזמר (Rhapsody For Klezmer) – שילוב של מוזיקת טנגו עם מוזיקה בנימה חסידית מאת אורה בת-חיים
* 2014, Klezmer Meets Jazz, תוך שיתוף פעולה עם אוריין שוקרון

חיים אישיים
-----------

פיידמן נישא לאורה בת חיים מנהלתו האישית ב-1975.

קישורים חיצוניים
----------------

ויקישיתוף מדיה וקבצים בנושא **גיורא פיידמן** בוויקישיתוף
* אתר האינטרנט הרשמי של גיורא פיידמן

* גיורא פיידמן, במסד הנתונים הקולנועיים IMDb (באנגלית)

* גיורא פיידמן, באתר AllMovie (באנגלית)

* גיורא פיידמן, במסד הנתונים הקולנועיים KinoPoisk (ברוסית)

* גיורא פיידמן, באתר אייטונס (באנגלית)

* גיורא פיידמן, באתר ספוטיפיי

* גיורא פיידמן, באתר Last.fm (באנגלית)

* גיורא פיידמן, באתר AllMusic (באנגלית)

* גיורא פיידמן, באתר MusicBrainz (באנגלית)

* גיורא פיידמן, באתר דיזר

* גיורא פיידמן, באתר Discogs (באנגלית)

* גיורא פיידמן, באתר Songkick (באנגלית)

* גיורא פיידמן, באתר סטריאו ומונו

* גיורא פיידמן, דף שער בספרייה הלאומית

* גיורא פיידמן, באתר MOOMA (בארכיון האינטרנט)
* טל גורדון, ריאיון: גיורא פיידמן, האבא של הכליזמר, באתר הבמה, 9 ביולי 2013
* סרטונים תום שגב מראיין את גיורא פיידמן בתוכנית "היו ימים" של ערוץ הכנסת, באתר YouTube, ‏26 באוקטובר 2014

הערות שוליים
------------

1. ↑  Songs - Clarinetango, באתר Piazzolla.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260904505171
* BIBSYS: 4069466
* BnF: cb13930751k (data)
* CiNii: DA12266242
* GND: 121575039
* ISNI: 0000 0000 8170 6195
* LCCN: n92040669
* MusicBrainz: 16501378-eeed-44e9-bc8f-46f0508a2fed
* NKC: xx0105897
* NSK: 000760211
* NTA: 097698016
* RERO: 02-A003235943
* SNAC: w65b0bhp
* SUDOC: 079702422
* VIAF: 101612478
* WorldCat: lccn-n92040669

 |